Месен Лист

Месен Лист — блиско вонгалактичко подрачје каде Млечниот Пат, припадниците на Месната Група и други галаксии делат слична особена брзина. Ова подрачје се наоѓа во полупречник од околу 7 Мпс (23 Мсг), и има дебелина од 0,46 Мпс (1,5 Мсг). Галаксиите подалеку од тоа подрачје имаат изразено различни брзини. Месната Група има само релативно мала особена брзина од 66 км⋅с−1 во однос на Месниот Лист. Типичната брзинска распределба на галаксиите изнесува само 40 км⋅с−1 во полупречничка насока. Речиси сите недалечни сјајни галаксии му припаѓаат на Месниот Лист. Тој е дел од Месната Зафатнина и е сместен во суперјатото Девица (Месно Суперјато). Месниот Лист образува ѕид од галаксии кој исцртува една граница на Месната Шуплина.

Значителна составница на средната брзина на галаксиите во Месниот Лист е производ на гравитациското привлекување на галактичкото јато Девица, што прави особено движење од ~185 км⋅с−1 кон јатото. Втора составница е насочена вон средиштето на Месната Шуплина — просторно подрачје сиромашно со галаксии кое се шири и има тековна големина од 45 Мпс (150 Мсг). Оваа составница има брзина од 259 км⋅с−1. Месниот Лист е наклонет 8° од Месно Суперјато (Девица). 

Таканаречениот Совет на Џинови е прстен од дванаесет големи галаксии кои ја обиколуваат Месната Група во Месниот Лист и има полупречник од 3,75 Мпс (12,2 Мсг). Десет од нив се спирални, а останатите две се елиптични. Елиптичните (Мафеи 1 и Кентаур A) се наоѓаат на спротивните страни од Месната Група.
+ Галаксии во „Советот на Џинови“ Ознака  Име                  Соѕвездие                          Оддалеченост (Мсг)  Ѕвездена маса * NGC 253     Вајар   Вајар  11              10,805 PGC 9892    Мафеи 1          Касиопеја  11          10,928 PGC 10217   Мафеи 2          Касиопеја  11          10,493 IC 342  Колдвел 5                Жирафа                     11              10,302 NGC 3031    M 81   Голема Мечка                         12              10,905 NGC 3034    M 82   Голема Мечка                         11              10,573 NGC 4736    M 94   Ловечки Кучиња                     15              10,458 NGC 4826    M 64   Береникина Коса                     16              10,496 NGC 5236    M 83   Водна Змија        16              10,642 NGC 5128    Кентаур A       Кентаур                          11              11,169 NGC 4945  Колдвел 83              Кентаур                          12              10,528 ESO 97-G13  Шестар   Шестар                           14              10,559

* Масата е наведена како логаритам на масата во сончеви маси.

 Поврзано 
 Месна Шуплина
 Супергалактички координатен систем

 Наводи 

Категорија:Суперјата
Категорија:Големоразмерна структура на вселената